Crna Gora

Ministarstvo unutrašnjih poslova

 Bulevar Sv. Petra Cetinjskog 22,

81000 Podgorica, Crna Gora

 tel: +382 20 241 590

fax: +382 20 246 779

[www.mup.gov.me](http://www.mup.gov.me)

Br: 01-082/20-11968 jul 2020. g.

U skladu sa članom 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG” 41/2018), Ministarstvo unutrašnjih poslova objavljuje

**JAVNI POZIV**

**za predlaganje predstavnika/ce nevladinih organizacija za člana/članicu Koordinacionog tijela za praćenje implementacije Strategije za borbu protiv trgovine ljudima 2019-2024. godine**

Ministar unutrašnjih poslova rješenjem br 01-050/19-29937/2 od 19.09.2019. formirao je Koordinaciono tijelo za praćenje implementacije Strategije za borbu protiv trgovine ljudima 2019-2024. godine. U sastav ovog radnog tijela su predstavnici 15 državnih institucija i jedne NVO.

Zadaci Koordinacionog tijela su da:

* prati sprovođenje Strategije za borbu protiv trgovine ljudima i pojedinačnih akcionih planova za njenu implementaciju;
* vrši monitoring, koordinaciju rada i unaprijeđuje aktivnosti nadležnih institucija u sprovođenju Strategije za borbu protiv trgovine ljudima;
* predlaže mjere za usklađivanje zakonodavnog i administrativnog okvira u cilju unapređenja rezultata koji se postižu na ovom planu;
* radi na unapređenju saradnje sa privatnim sektorom u oblasti borbe protiv trgovine ljudima;
* utvrđuje rokove i dinamiku realizacije konkretnih ciljeva, mjera i aktivnosti;
* sačinjava pojedinačne akcione planove za realizaciju Strategije;
* izvještava Vladu Crne Gore najmanje jednom godišnje.

Strategijom za borbu protiv trgovine ljudima predviđeno je, između ostalog, i razvijanje posebnih oblika preventivnih aktivnosti usmjerenih na predstavnike romske i egipćanske populacije u smislu jačanja njihove otpornosti na sve pojavne oblike trgovine ljudima sa posebnim akcentom na sklapanje nedozvoljenog braka i prosjačenje djece. Uzimajući u obzir i preporuke brojnih međunarodnih partnera o potrebi uključivanja predstavnika RE populacije u procese donošenja odluka koje se tiču adekvatne zaštite ovih kategorija lica, u skladu sa stavom III Rješenja o formiranju Koordinacionog tijela kojim je predviđeno da se „u rad Koordinacionog tijela mogu se angažovati i druga lica u pojednim oblastima od značaja za realizaciju zadataka komisije, kao i stručnjake izvan organa državne uprave”, pored već jednog predstavnika NVO koji je član ovog radnog tijela, Ministarstvo unutrašnjih poslova **raspisuje Javni poziv za predlaganje još jednog predstavnika NVO** za člana/članicu Koordinacionog tijela za praćenje implementacije Strategije za borbu protiv trgovine ljudima 2019-2024. godine.

Broj predstavnika/ca nevladinih organizacija koji je predviđen ovim Javnim pozivom u radnom tijelu: jedan (1)

Nevladina organizacija može predložiti samo jednog/u predstavnika/cu za članstvo u Koordinacionom tijelu.

Kriterijumi za nevladinu organizaciju koja može da predloži svog predstavnika/cu za člana/cu Koordinacionog tijela:

* da je upisana u registar nevladinih organizacija prije objavljivanja javnog poziva;
* da u statutu ima utvrđene djelatnosti i ciljeve u oblastima koje su u vezi sa pitanjem koje sagledava radno tijelo (prednost će imati one NVO koje u statutu imaju utvrđene djelatnosti u vezi sa uređenjem/unapređenjem položaja romske i egipćanske populacije);
* da se ne nalazi u registru kaznene evidencije;
* da je u prethodne tri godine, u vezi sa pitanjem koje sagledava radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;
* da je predala poreskom organu prijavu za prethodnu fiskalnu godinu;
* da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

Kriterijumi koje treba da ispunjava predstavnik/ca nevladine organizacije za člana/cu Kooridnacionog tijela:

* da ima prebivalište u Crnoj Gori;
* da ima iskustvo u oblasti na koju se odnosi pitanje koje sagledava radno tijelo, pri čemu će prednost imati oni kandidati koji imaju iskustva u radu sa predstavnicima romske i egipćanske populacije;
* nije član organa političke partije, javni funkcioner, državni službenik, odnosno namještenik.

Nevladina organizacija dužna je da, uz propisani obrazac za predlaganje predstavnika/ce nevladine organizacije za člana/cu Koordinaciong tijela dostavi i sledeću dokumentaciju:

* dokaz da je nevladina organizacija upisana u registar nevladinih organizacija (fotokopiju);
* fotokopiju statuta nevladine organizacije;
* dokaz da je u prethodne tri godine, u vezi sa pitanjem koje sagledava radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopiju lične karte ili druge javne isprave na osnovu koje se utvrđuje identitet predstavnika nevladine organizacije u radnom tijelu;
* biografiju predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti na koju se odnosi pitanje koje sagledava radno tijelo (stručni rad, sertifikat ili drugi dokument);
* izjavu predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjavu predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

Rok za podnošenje predloga je deset (10) dana od dana objavljivanja javnog poziva.

Predlaganje predstavnika/ce nevladine organizacije vrši se na Obrascu 2 propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Obrazac za predlaganje predstavnika/ce nevladine organizacije sa dokumentacijom propisanom ovim pozivom, dostavlja se isključivo poštom na adresu:

**Ministarstvo unutrašnjih poslova**

**Odjeljenje za borbu protiv trgovine ljudima
Bulevar Svetog Petra Cetinjskog br. 22**

**81 000 Podgorica**

sa napomenom**„Predlaganje predstavnika/ce nevladinih organizacija za člana/članicu Koordinaciong tijela za praćenje implementacije Strategije za borbu protiv trgovine ljudima 2019-2024. godine”**

**Prijedlog kandidata/tkinje za člana/icu Koordinacionog tijela biće razmatran samo ako je dostavljen blagovremeno na propisanom obrascu uz svu potrebnu dokumentaciju.**

Ministarstvo unutrašnjih poslova će, u roku od sedam (7) dana od isteka roka iz ovog poziva, na svojoj internet stranici i portalu e-uprave objaviti listu predloženih predstavnika/ca nevladinih organizacija za člana/cu Koordinacionog tijela, sa nazivima nevladinih organizacija koje su ih predložile, a koje su ispunile uslove iz ovog poziva.

Uz listu iz prethodnog stava, ministarstvo će objaviti i spisak nevladinih organizacija koje nijesu dostavile uredne i potpune predloge, odnosno koje nijesu ispunile kriterijume iz ovog poziva, ili su predložile predstavnika/cu koji/a ne ispunjava kriterijume iz ovog poziva.

Ministar unutrašnjih poslova će, u roku od pet (5) dana od objave liste kandidata/kinja koji/e su predloženi/ne za člana/icu Koordinacionog tijela, izabrati onog/u kandidata/tkinju za koga/ju je dostavljeno najviše predloga nevladinih organizacija.

U slučaju da za dva ili više predstavnika/ca nevladinih organizacija, koji ispunjavaju uslove ovog poziva, bude dostavljen jednak broj predloga nevladinih organizacija koje su ispunile uslove iz ovog poziva, izbor predstavnika/ce nevladinih organizacija koga će predložiti za imenovanje u Koordinacionom tijelu, vrši ministar unutrašnjih poslova.

  **Mevludin Nuhodžić**

  **MINISTAR**

Broj:

Podgorica, \_\_\_\_\_ 2020. godine